b'\n_START_ARTICLE_\nPalvaanlinna\n_START_SECTION_\nM\xc3\xa4kilinna\n_START_PARAGRAPH_\nPalvaanlinna sijaitsee H\xc3\xa4meen linnasta 6,2 kilometri\xc3\xa4 etel\xc3\xa4kaakkoon Miemalansel\xc3\xa4n l\xc3\xa4nsirannan Hattelmalanharjun etel\xc3\xa4osan p\xc3\xa4\xc3\xa4ll\xc3\xa4 ja noin 250 metri\xc3\xa4 rannasta. Linnan alueella harjun lakiosa kohoaa yli 40 metri\xc3\xa4 Miemalansel\xc3\xa4n yl\xc3\xa4puolelle ja se ylt\xc3\xa4\xc3\xa4 viel\xc3\xa4 ymp\xc3\xa4rist\xc3\xb6\xc3\xa4\xc3\xa4n 20 metri\xc3\xa4 korkeammalle. Lakialue on 150\xc3\x9750 metri\xc3\xa4 suuri ja se kapenee molempiin p\xc3\xa4ihin. Linnoittamiseen tarkoitettua kivivallia ei n\xc3\xa4y ja ainoat kivikot vaikuttavat luontaisilta. laelta n\xc3\xa4kyy suoraan Mantereenlinna.\n_START_SECTION_\nOpastus ja suojelu\n_START_PARAGRAPH_\nLinnan kautta kulkee harjun suuntainen k\xc3\xa4velypolku. Palvaanlinnan kaakkoisp\xc3\xa4\xc3\xa4ss\xc3\xa4 on autoille pys\xc3\xa4k\xc3\xb6intialue ja kaupungin pystytt\xc3\xa4m\xc3\xa4 opastaulu, jossa esitell\xc3\xa4\xc3\xa4n Miemalanharjun ja Raimansuon luonnonsuojelualueita. Suojelualue ei yll\xc3\xa4 linnan alueelle.\n_START_SECTION_\nTutkimukset\n_START_PARAGRAPH_\nKohdetta ei viel\xc3\xa4 tutkittu arkeologisesti, mutta pintapuoliset arviot on annettu vuosina 1935 (Jouko Voionmaa), 1939 (Esko Sarasmo), 1984 (Jyri Saukkonen) ja 1999 (Sirkka-Liisa Sepp\xc3\xa4l\xc3\xa4).'